recursal/SuperWikiNEXT-32B huggingface dataset:
**Microhouse** (tiež známy ako **buftech**, **clicks & Cuts**, **glitchy tech house** alebo **minimal house**) je subžáner housu.

História
--------

Microhouse má svoje korene v žánroch techno, house a glitch. Prvýkrát sa tento termín objavil v roku 1993, v rámci recenzií na album od nemeckého glitchového umelca Oval. Takisto ako mnoho súčasných štýlov, aj microhouse má veľa vplyvov, obzvlášť z minimal techna, tech housu, ale tiež z glitchu. Prvá microhouse skladba, ktorá zaznamenala úspech a bola zároveň od „nie-glitchového" interpreta, bola skladba *Beau Mot Plage* (1999) od *Isoleeho*.

Charakteristika
---------------

Podobne ako house a techno, aj microhouse je postavený na 4/4 takte. Obsahuje typické kopáky, hi-haty a iné efekty používané na bicom automate, tiež ako u glitchu rôzne cvakanie a pípanie. Microhouse umelci experimentujú s rôznymi formami zvuku, aby dosiahli tento efekt.

Prízračným rysom je silné použitie rôznorodých samplov, napr. využívaníe veľmi krátkych nahrávok ľudského hlasu, hudobných nástrojov, rôznych zvukov z okolia (napr. chôdza, šušťanie igelitových sáčkov, údery do rôznych predmetov atď.), alebo počítačom vytvorených zvukových vĺn. Veľmi často sú tieto sample spracované pomocou rôznych efektov, alebo sú rozstrihané, a to do takej miery, že s pôvodnou podobou samplu nemajú prakticky nič spoločného a vytváraju v podstate úplne nový zvuk. Tieto sample sa kombinujú vo výsledku tak, aby vytvorili zložité melódie alebo perkusívne pasáže. Vokály sú v microhouse často jednoduché, bez hlbšieho zmyslu a monotónne.

Interpreti
----------

* Akufen
* Dominik Eulberg
* Farben
* Isolée
* Markus Nikolai
* Matthew Dear
* LoSoul
* Pantytec
* Ricardo Villalobos

Vydavateľstvá
-------------

* Perlon
* Playhouse
* Traum Schallplatten

Zdroj
-----

*Tento článok je čiastočný alebo úplný preklad článku Microhouse na českej Wikipédii.*

| * z
* d
* u
House |
| --- |
| Štýly | 
* Acid house
* Ambient house
* Deep house
* Electro house
* Fidget house
* Hard house
* Hip house
* Latin house
* Madchester
* Microhouse
* Electro swing
* Tech house
* Tribal house

 |
| Regionálne | 
* Chicago house
* French house
* Italo house

 |
| Témy | 
* DJ
* Diskotéka
* Garage house

 |
Súradnice: 49°03′22″S 19°24′56″V﻿ / ﻿49,05603°S 19,41555°V﻿ / 49.05603; 19.41555

**Sliačske travertíny** je územie na dolnom Liptove, ktoré vyniká množstvom minerálnych prameňov. Na pomerne malej rozlohe je 117 minerálnych prameňov, čo je 12,6% z celkove zaregistrovaných prameňov Slovenska (1981).

**Teplica** - sírna voda v nadmorskej výške 588 m je aj s okolím s výmerom 14,5 hektára chráneným prírodným výtvorom. Samotný prameň sa odborne nazýva mofetový pramen. Voda prameňa má stálu teplotu 16°C, a preto ani počas zimy potok opúšťajúci prameň nezamŕza. Prameň „Čertovica" je najvýdatnejší z prameňov. Vyviera zo severnej strany travertínovej kopy vo výške 583 m. Pramenisko vytvára plochu s rozmermi 300 X 200 metrov so sedimentáciou travertínov v podobe kopy. Voda z prameňa má v lete teplotu asi 20°C a výdatnosť 81,1 l/min. Obsah CO2 je 1850 mg/liter. 

| Názov prameňa | Teplota | Tok | Obsah CO² |
| --- | --- | --- | --- |
| Čertovica | 20° | 81,1 l/min | 1850 mg/l |
| Slatina | 8° | 30 l/min | 1200 mg/l |
| Na bagrovisku | 20,8° | 15 l/min | 1850 mg/l |

Na juh a juhozápad od prameňa je zostatok masívneho výtvoru mŕtvych travertínových terás, kde sa táto hornina ťažila. Dnes je to chránené územie. Je to lokalita Kotlisko a Skálie, miesta nálezov po dávnych obyvateľoch prehistorických sídlisk. K chránenej oblasti patrí hneď pod prameňom sa rozkladajúci rovinný močiar s typickým slatinným rastlinstvom a živočíšstvom. Je to hojná šašina hrdzavá, fialka močiarna, vachta trojlistá - po sliačansky horká trojka a iné. Na travertínovej kope nad prameňom sú zastúpené vápnomilné druhy rastlín.

Druhý, železitý minerálny prameň - **Medokýš** je v nadmorskej výške 565 m. Nachádza sa asi 1 800 m na juhozápad od Stredného Sliača v Zúbrej. Vyviera z paleogénnych flyšových bridlíc na lúke. V lete je priemerná teplota vody asi 10°C, prameň má výdatnosť 4,3l/min s obsahom 1540 mg CO2 na liter vody. Prameň je pomerne dosť mineralizovaný, svojou povahou sa radí medzi zemité kyselky.

Iné projekty
------------

Commons
* Spolupracuj na Commons Commons ponúka multimediálne súbory na tému **Sliačske travertíny**

Externé odkazy
--------------

* Sliačske travertíny v Zozname osobitne chránených častí prírody SR
* Chránené územia, Štátna ochrana prírody Slovenskej republiky
* Poloha na turistickej mape
Súradnice: 13°51′12″S 89°37′48″Z﻿ / ﻿13,85333°S 89,63000°Z﻿ / 13.85333; -89.63000

**Santa Ana** (alebo **Ilamatepec**) je aktívny stratovulkán nachádzajúci sa na juhozápade Salvádora. S výškou 2 381 m je to najvyššia sopka a zároveň tretí najvyšší vrch Salvádora. Nachádza sa na východnom okraji pohoria Cordillera de Apaneca, jej okolie je pokryté tropickým pralesom a v oblasti sa pestuje káva. Od hlavného mesta je vzdialená 65 km na západ.

Masív sopky je tvorený prevažne andezitmi a bazaltami a jej vrchol je ukončený sériou sústredných kráterov. Koncom pleistocénu nastal kolaps stavby vulkánu, jeho výsledkom bol mohutný zosuv, ktorý sa zastavil až na pobreží Pacifiku. Vulkanická aktivita je zdokumentovaná od 16. storočia, išlo prevažne o stredne silné explozívne erupcie. Posledná aktivita sa odohrala 1. októbra 2005 a vyžiadala si dve obete na životoch, ako aj evakuáciu obyvateľov okolitých sídiel.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Santa Ana**.

Externé odkazy
--------------

* www.volcano.si.edu – stratovulkán Santa Ana na Global Volcanism Program (po anglicky)
**Rodina Vesta** je veľká skupina významných asteroidov, do ktorej patria hlavne V-typy planétok, vo vnútornom pásme planétok, v blízkosti planétky 4 Vesta. Približne 6 % všetkých asteroidov pásma planétok patrí do tejto skupiny.

Charakteristika
---------------

Umiestnenie a štruktúra Rodiny Vesta.
Rodina Vesta sa skladá z planétky 4 Vesta (druhý najväčší zo všetkých asteroidov, s priemerom približne 530 km) a menších asteroidov s priemerom pod 10 km. Najsvetlejšie z nich, 1929 Kollaa a 2045 Peking, majú absolútnu hviezdnu veľkosť 12,2, z čoho sa usudzuje ich polomer na 7,5 km s rovnako veľkým albedom ako 4 Vesta (tmavšie asteroidy majú vyššie albedo). 

Asteroidy tejto rodiny pochádzajú zo zrážky 4 Vesta s iným telesom (obrovský kráter na južnom póle). Tieto asteroidy sú zdrojom HED meteoritov.

Rodina Vesta zahŕňa aj niekoľko planétok typu J, ktoré sa vytvorili z hlbších vrstiev kôry 4 Vesty a majú podobné zloženie ako diogenitové meteority.

Pomocou HCM numerickej analýzy (Zappala 1995) bola zistená veľká skupina "jadrových" členov tejto rodiny, ktorých obežné prvky ležia v približne rovnakej vzdialenosti. 

|  | *ap* | ep | *ip* |
| --- | --- | --- | --- |
| min | 2.26 AU | 0.075 | 5.6° |
| max | 2.48 AU | 0.122 | 7.9° |

Týmto sú určené približné hranice skupiny. V súčasnej epoche, oskulačné obežné prvky hlavných členov sú

|  | *a* | e | *i* |
| --- | --- | --- | --- |
| min | 2.26 AU | 0.035 | 5.0° |
| max | 2.48 AU | 0.162 | 8.3° |

Zappala 1995 analýza našla 235 "jadrových" členov. Výskum pre databázu súčasných správnych prvkov (AstDys) pre 96 944 planétok v roku 2005 označil 6 051 objektov (približne 6 % z celkového počtu) ležiacich vo vnútri oblasti Rodiny Vesta.

Votrelci
--------

Spektroskopická analýza ukázala, že niektorí veľkí členovia tejto skupiny sú v skutočnosti votrelcami. Spektrálne nepatria ani medzi V, ani J-typy planétok, ale ich obežné prvky sú len náhodou podobné. Patria tu 306 Unitas, 442 Eichsfeldia, 1697 Koskenniemi, 1781 Van Biesbroeck, 2024 McLaughlin, 2029 Binomi, 2086 Newell, 2346 Lilio a iné. Identifikované kontrolou PDS taxonómia asteroidov - súhrn dát.

Pozri aj
--------


|  |  |
| --- | --- |
|  | Astronomický portálPortál slnečná sústava |

* Spektrálne typy planétok
* Planétka typu V
* Planétka typu J

*Tento článok je čiastočný alebo úplný preklad článku Vesta family na anglickej Wikipédii.*

| * z
* d
* u
Malé telesá slnečnej sústavy |
| --- |
| 
* Vulkanoidy
* Blízkozemské planétky
* Pásmo planétok
* Trójania
* Kentauri
* Damokloidy
* Kométy
* transneptúnske objekty
	+ Kuiperov pás
	+ Rozptýlený disk
	+ Oortov mrak komét

 |
| **Iné telesá a oblasti**: Skupiny a rodiny planétok, Binárne planétky, mesiace planétok a slnečná sústava; **Kompletný zoznam**: Zoznam planétok |
**Bernadotte** je pôvodom francúzsky šľachtický rod, ktorý v roku 1818 zasadol na švédsky a nórsky kráľovský trón a vo Švédsku panuje dodnes.

Jean-Baptiste Jules Bernadotte sa narodil 26. januára 1763 v Pau ako štvrté z piatich detí Henriho Bernadotta (možno krajčíra alebo pisára) a Jeanne de Saint-Jean. Pôvodne slúžil v kráľovskej armáde, ale po revolúcii roku 1789 sa stal členom armády nového Francúzska. Roku 1794 bol menovaný generálom. Pri ťažení do Talianska vybojoval niekoľko významných víťazstiev. Koncom 70. rokov 18. storočia pôsobil ako veľvyslanec vo Viedni, roku 1799 (júl-september) bol francúzskym ministrom vojny. Z tých čias pochádza prvý veľký konflikt s Napoleonom, ktorý svojvoľne opustil francúzsku armádu v Egypte a tajne sa vrátil do Francúzska. Bernadotte ho podľa vojenských pravidiel za dezerciu mohol nechať popraviť.

Jean-Baptiste Bernadotte, maršal Francúzskej cisárskej armády, bol vybraný ako následník Karola XIII. z dynastie Oldenburgovcov. Karol XIII. sa po smrti svojho syna Karola Adolfa stal posledným príslušníkom kráľovskej vetvy rodu.

Bernadotte oponoval Napoleonovi. Tento negatívny vzťah mal podľa niektorých prameňov korene v skutočnosti, že Bernadottova manželka Désirée Claryová, dcéra obchodníka s hodvábom z Marseille, bola skôr (v rokoch 1794-1796) s Napoleonom zasnúbená (jej sestra Júlia sa vydala za Napoleonovho brata Jozefa).

Bernadotte, jakobínsky revolucionár (ktorý vraj na hrudi niesol tetovanie „Smrť kráľom"), sa iróniou osudu stal neskôr švédskym kráľom. Po celý život nenapodobiteľne kombinoval politickú fantáziu so štátnickým rozumom. Krátko pred svojou smrťou prehlásil: „Nikto nespravil takú kariéru ako ja". [chýba zdroj]

V roku 1814 bolo Nórsko pripojené k Švédsku, a tak vznikla Švédskom riadená únia s Nórskom. Králi Švédska tak boli i kráľmi Nórska. Táto únia sa rozpadla v roku 1905 a Nórsko sa stalo samostatným štátom s vlastným kráľom.

Králi Švédsko-nórskej personálnej únie z rodu Bernadotte
--------------------------------------------------------

* 1818 - 1844: Karol XIV. Ján v Nórsku ako Karol III. Ján
* 1844 - 1859: Oskar I.
* 1859 - 1872: Karol XV. v Nórsku ako Karol IV.
* 1872 - 1905: Oskar II.

Králi Švédska z rodu Bernadotte
-------------------------------

* 1905 - 1907: Oskar II.
* 1907 - 1950: Gustáv V.
* 1950 - 1973: Gustáv VI. Adolf
* od 1973 : Karol XVI. Gustáv

Pozri aj
--------

* Zoznam kráľov Švédska
* Zoznam kráľov Nórska
* Švédsko
* Dejiny Švédska

Zdroj
-----

*Tento článok je čiastočný alebo úplný preklad článku Bernadotte na českej Wikipédii.*
***Eosinopteryx*** je vyhynutý druh teropódnych dinosaurov čeľade Troodontidae známych z obdobia vrchnej jury. Nálezy fosílií boli lokalizované v západnej časti provincie Liaoning v Číne. Rod zahŕňa iba jeden druh, ***Eosinopteryx brevipenna***.

Opis
----

Vyhynutý druh *Eosinopteryx brevipenna* je známy z jediného nálezu, ktorý zahrňuje takmer kompletne zachovanú kostru subadultného alebo adultného jedinca. Exemplár je na nelietavého dinosaura značne malý, dĺžka tela dosahovala približne 30 centimetrov. Na rozdiel od väčšiny zástupcov čeľade Troodontidae sa *Eosinopteryx* vyznačuje veľmi krátkou rostrálnou časťou. Krídla boli podobnej veľkosti ako u príbuzného druhu *Anchiornis*, pričom primárne letky presahovali dĺžkou ramennú kosť (humerus). Aj keď ide o vtákom podobného dinosaura, daný druh bol s najväčšou pravdepodobnosťou nelietavý. Dané tvrdenie podporuje aj atypické usporiadanie krídlových kostí, ktoré neumožňovalo mávanie. V porovnaní s členmi skupiny Deinonychosauria mal podstatne kratší chvost, vyznačoval sa taktiež veľmi štíhlymi nohami a prstami a absenciou zahnutých pazúrov vhodných k lovu. Okrem toho sa chvost vyznačuje neprítomnosťou komplexných chvostových pier, navyše, spodná časť končatiny a chodidlo boli zrejme neoperené. Slabšie operenie, krátke a nezahnuté pazúry a štíhle končatiny poukazujú taktiež skôr na pohyb po zemi ako lietanie.

Referencie
----------

1. ↑  Godefroit, P.; Demuynck, H.; Dyke, G.; Hu, D.; Escuillié, F. O.; Claeys, P. (2013). Reduced plumage and flight ability of a new Jurassic paravian theropod from China. Nature Communications 4: 1394. doi:10.1038/ncomms2389

Literatúra
----------

* Godefroit, P.; Demuynck, H.; Dyke, G.; Hu, D.; Escuillié, F. O.; Claeys, P. (2013). "Reduced plumage and flight ability of a new Jurassic paravian theropod from China". *Nature Communications* 4: 1394. doi:10.1038/ncomms2389. PMID 23340434.

Externé odkazy
--------------

* Článok na blogu *Dinosauria*
Súradnice: 49°11′30″S 20°02′42″V﻿ / ﻿49,191778°S 20,044969°V﻿ / 49.191778; 20.044969

**Chałubińského brána** aj **Chalubiňského vráta**, **Chalubinského vráta** (poľ. Wrota Chałubińskiego, nem. Chalubinski Tor, maď. Chalubinski kapu) je úzke sedlo v hlavnom hrebeni Vysokých Tatier medzi Piargovou vežou a Kopou nad Chałubińského bránou. Je to najpraktickejší priechod medzi Kôprovou dolinou a Dolinou Rybiego Potoka. Značkovaný chodník do sedla bol v roku 1958 zrušený. Z poľskej strany vedie do neho  červeno značený turistický chodník z Morského oka.

Názov
-----

Sedlo bolo pomenované po Tytusovi Chałubińskom. Autorom je tatranský maliar a literát Walery Eljazs.

Prví v sedle
------------

Prvé letné turistické výstupy do sedla nie sú známe. V zime 7. februára 1914 na lyžiach do sedla vystúpil W. Skórczewski a horský vodca Stanisław Gąsienica Byrcyn. V roku 1994 neďaleko sedla zahynula Maria Chałubińska manželka vnuka Tytusa Chałubińskiego – Stefana.

Referencie
----------

1. 1 2  BOHUŠ, Ivan. *Od A po Z o názvoch Vysokých Tatier*. 1. vyd. Tatranská Lomnica : ŠL TANAPu, 1996. ISBN 80-967522-7-8. S. 457.

* *Tento článok je čiastočný alebo úplný preklad článku Wrota Chałubińskiego na poľskej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Chałubińského brána**

Externé odkazy
--------------

* Poloha na turistickej mape
Kaplnka svätého Václava
**Kaplnka svätého Václava** v bývalej obci Prachová sa nachádza severozápadne od Hrušovan na Litoměřicku. Z kaplnky zostali zachované už len obvodové múry, veža a dva oblúky z pôvodnej klenby. Kaplnka je však chránená ako kultúrna pamiatka Českej republiky.

Dedina Prachová, v ktorej stával kostol svätého Mikuláša, bývala v rokoch 1275 a 1386 majetkom chotěšovského kláštora. Prachová však zanikla už za husitských vojen (1419 až 1434), podľa iných zdrojov však jej definitívny koniec priniesla až tridsaťročná vojna (1618 – 1648).

Rozmerná empírová kaplnka sv. Václava, označovaná tiež ako kostol, bola na troskách starého kostola postavená v roku 1835. Jej výstavba nebola pokusom o oživenie bývalej obce, mala byť len cintorínskou kaplnkou pre Hrušovany a Encovany. Nový cintorín spoločný pre obe dediny sa však nachádza asi 0,5 km z kopca od kaplnky.

Po roku 1945 kaplnka spustla po tom, čo z nej bola sňatá krytina, použitá pre kravín.

Kaplnka je v súkromnom vlastníctve.

Referencie
----------

1. ↑  Ústřední seznam kulturních památek České republiky [online]. Praha: Národní památkový ústav [cit. 2017-07-11]. Identifikátor záznamu 132185 : Kaple sv. Václava. Památkový katalog.
2. 1 2  DUDÁK, Vladislav. Prachová na Litoměřicku: prach jsi a v prach se obrátíš. Týden [online]. 2009-4-12.
3. 1 2  kaple sv. Václava

* *Tento článok je čiastočný alebo úplný preklad článku Kaple svatého Václava (Prachová) na českej Wikipédii.*
Protest za neúčasť USA v druhej svetovej vojne.
**Izolacionizmus** je politická stratégia štátov spočívajúca v zaujímaní postoja neúčasti na medzinárodných udalostiach. 

Známy bol izolacionizmus Číny, Japonska, USA pred 2. svetovou vojnou s krátkym prerušením počas prvej a napríklad neutralita Švajčiarska.

Prvýkrát sa výraz explicitne použil v USA v období boja za nezávislosť. Ďalším stupňom bola tzv. Monroeova doktrína z roku 1823, kde americký prezident Monroe v súvislosti s hroziacou španielskou intervenciou do Mexika poslal európskym štátom list oznamujúci americký izolacionizmus vo vzťahu k Európe a žiadal to isté od Európy vo vzťahu k USA. Americký izolacionizmus narušila až účasť USA v prvej svetovej vojne. Po nej však bol opäť obnovený (nevstup USA do Spoločnosti národov, obmedzenie prisťahovalectva a pod.). Americký izolacionizmus definitívne ukončila účasť v druhej svetovej vojne a tzv. Trumanova doktrína z roku 1947. V súčasnosti požadujú v USA návrat k zahraničnej politike „otcov zakladateľov" z pohľadu rozšírenia menšinové názorové prúdy. Patria medzi nich napríklad prezidentský kandidát Ralph Nader, paleokonzervatívec Pat Buchanan, a niektorí libertariáni ako napríklad Justin Raimondo.

Slovensko sa o izolacionizmus nikdy nesnažilo a vzhľadom na svoju veľkosť, polohu a politické pomery v okolitých krajinách ani nikdy nemohlo. Ako súčasť Uhorska nemalo vlastnú zahraničnú politiku. Po vzniku Česko-Slovenska sa muselo snažiť o získanie silných spojencov, pretože sa (právom) obávalo expanzívnej politiky Sovietskeho zväzu, Nemecka a Horthyho Maďarska. Počas vojnového štátu bola zahraničná politika úplne podriadená Nemecku a po obnovení spoločného štátu s Čechmi zase pod vplyvom Moskvy. Po Nežnej revolúcii v roku 1989 sa slovenská zahraničná politika zamerala na vstup do Európskej únie a NATO, požiadavky na izolacionizmus alebo neutralitu prichádzali len zo zanedbateľnej časti spoločnosti.
V tomto T-s diagrame chladiaceho cyklu je izoentalpa krivka medzi bodmi 3 a 4
**Izoentalpa** je v termodynamike krivka opisujúca zmeny stavových veličín počas izoentalpického deja. Takým je napríklad škrtenie - prúdenie plynu cez prekážku s prudkým zúžením prierezu.

V stavovom diagrame h-s (závislosť mernej entalpie na entropii) má izoentalpa lineárny priebeh podľa rovnice:

{\displaystyle h=const}
Čiara je rovnobežná s vodorovnou osou.

Izoentalpa vs. izoterma
-----------------------

Zo vzťahu pre entalpiu:

{\displaystyle h=c\_{p}.T}
kde:

* *h* - merná entalpia (J.kg-1)
* *cp* - merná tepelná kapacita pri konštantnom tlaku (J.kg-1.K-1)
* *T* - teplota (K)

vyplýva pre tvar izoentalpy nasledovné:

* pre ideálny plyn, pre ktorý {\displaystyle c\_{p}=const} má rovnaký priebeh ako izoterma,
* pre reálny plyn, pre ktorý cp závisí od teploty, bude priebeh o to viac odlišný od izotermy a čo viac sa cp s teplotou mení.

Zdroje
------

* ANTAL, Štefan. *Termodynamika*. Bratislava : Edičné stredisko STU, 1992. 317 s.
„Odin ide do Helu" W.G. Collingwood (1854 - 1932)
**Sleipnir** (staroseverčina „*svižný*") je v severskej mytológii osemnohý kôň. Je spomenutý v poetickej a prozaickej Edde. V oboch zdrojoch je Sleipnir Odinov žrebec, dieťa Lokiho a Svadilfariho, opisovaný ako najlepší zo všetkých koní. Prozaická Edda obsahuje okolnosti Sleipnirovho narodenia a opisuje sa v nej, že je sivý.

Sleipnirovo narodenie
---------------------

Krátko po stvorení Midgardu a Valhally prišiel k asom obor z rodu hrimthursarov, prezlečený za obyčajného staviteľa, a ponúkol im, že znova postaví hradby okolo Asgardu, zborené pri vojne medzi asmi a vanmi. Za to, že im postaví val, chcel mesiac, slnko a bohyňu Freyu. Bohovia nakoniec po Lokiho rade súhlasili, pokiaľ sa staviteľovi podarí múr postaviť za jednu zimu než začne leto (6 mesiacov) a bez pomoci žiadneho muža. Staviteľ zvolil múdre riešenie - na pomoc si zavolal svojho kúzelného koňa Svadilfariho. Žrebec Svadilfari vynikal dvakrát väčšou silou ako staviteľ a kládol obrovské skaly na seba, čo udivovalo bohov. Staviteľ so Svadilfarim pokračovali rýchlym tempom na opevnení a tri dni pred začiatkom leta bol staviteľ skoro pri konci. Bohovia zvolali toho, kto bol podľa nich za to zodpovedný – Lokiho. Bohovia povedali Lokimu, že ak nenájde riešenie ako zabrániť tomu, aby staviteľ dostaval múr, bude Loki trpieť strašnou smrťou. Loki zo strachu o svoj život prisahal, že nájde spôsob ako staviteľ nestihne val dokončiť. Noc pred koncom zimy sa Loki premenil na prekrásnu kobylu a prebehol okolo Svadilfariho. Svadilfari zošalel, keď zbadal kobylu, a začal ju naháňať. Kobylu naháňal celú noc a obor nestihol hradby dokončiť. Neskôr sa Lokimu narodilo osemnohé žriebä, ktoré daroval Odinovi.

Zdroj
-----

*Tento článok je čiastočný alebo úplný preklad článkov Sleipnir na anglickej Wikipédii a Sleipnir na českej Wikipédii.*

  


| * z
* d
* u
Severská mytológia |
| --- |
| Severskí bohovia | 
* Asovia
* Vanovia
* Dísy
* Obri
* Elfovia
* Valkýry
* Einherjovia
* Norny
* Odin
* Thor
* Frey
* Freya
* Loki
* Baldr
* Týr
* Yggdrasil
* Ginnungagap
* Ragnarök

 | Kresba Thórovho kladiva z roku 1877 |
| Literárne zdroje | 
* Poetická Edda
* Prozaická Edda
* Ságy
* Snorri Sturluson
* Runy
* Runové kamene
* Staroseverčina

 |
| Severská kozmológia |
**Daňový raj** alebo **daňová oáza** je štát alebo oblasť s nízkym zdanením, ktorý umožnuje podnikateľom a osobám možnosti vyhýbať sa daňovej povinnosti, iná definícia: „oblasť alebo krajina v ktorej dôchodky a bohatstvo podliehajú nízkym, prípadne vôbec žiadnym daniam a ktoré majú rozvinuté antitrastové zákonodarstvo, takže disponovanie aktívami je tam mimoriadne výhodné".

Charakteristika
---------------

Daňové raje sú malé štáty, zvyčajne s populáciou okolo 1 milióna obyvateľov a bohatšie ako okolité štáty. Ide o politicky stabilné štáty s efektívnou vládou, s dobrou vymožiteľnosťou práva a nízkou korupciou. 

Podľa údajov pre rok 2005 daňové raje obýva 0,8 % svetovej populácie, ale je v nich sústredených 2,3 % svetového príjmu. V rokoch 1982-1999 mali priemerný ročný rast DPH na osobu 3,3 % oproti 1,4 % ostatného sveta.

Ďalšie znaky sú:

* prísne bankové a obchodné tajomstvo
* žiadna menová kontrola zahraničných vkladov v cudzích menách
* značný rozsah finančného sektora
* absencia dohôd o výmenách daňových informácií s inými štátmi

Ide o štáty:

* v Európe:
	+ Andora, Írsko, Luxembursko, Monako, Normanské ostrovy
* v Ázii
	+ Hongkong, Singapur
* v Amerike
	+ Kajmanie ostrovy
	+ Holandské Antily
	+ Panama

Postoj ostatných štátov
-----------------------

Štáty s vyšším zdanením považujú daňové raje za hrozbu, pretože tie môžu odlákať z nich ekonomické aktivity.

Zdroje
------

1. 1 2 3  daňový raj. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2003. 702 s. ISBN 80-224-0761-5. Zväzok 3. (Č – Eg), s. 199.
2. 1 2 3 4 5  tax havens. In:  *The New Palgrave Dictionary of Economics*. Ed. Steven N. Durlauf, Lawrence Blume. 2nd ed. Zväzok 8. Basingstoke : Palgrave Macmillan, 2008. ISBN 978-0-230-22644-9. S. 173 – 175.
3. ↑  daňové oázy. In: PEARCE, David W. *Macmillanův slovník moderní ekonomie*. Preklad Oldřich Dědek. 2. vyd. Praha : Victoria Publishing, 1995. 549 s. ISBN 80-7187-041-2. S. 49.

Pozri aj
--------

* offshore
**Miroslav Iringh** (\* 28. február 1914, Varšava - † 28. máj 1985, Varšava) bol veliteľ 535. čaty Slovákov vo Varšavskom povstaní.

Životopis
---------

Pochádzal zo slovenskej rodiny dlhodobo usadenej vo Varšave. Venoval sa literárnej a novinárskej tvorbe. V septembri 1939 príslušník Česko-slovenského legiónu v Poľsku. Po vojne bol novinárom a fotografom a bol postihovaný komunistickým režimom za členstvo v Armii Krajowej. Spolupracoval s periodikami Život, Gazeta Lubelska, Życie Warszawy. Zomrel na rakovinu plúc. V súčasnosti je po ňom vo varšavskom Czerniakove pomenované námestie. V roku 2007 mu bol udelený Rad Ľudovíta Štúra I.m.

Účasť vo Varšavskom povstaní
----------------------------

Podporučík Miroslav Iringh (bojové meno „Stanko") bol počas Varšavského povstania v r. 1944 veliteľom 535. čaty Slovákov skupiny „Kryska" Armii Krajowej, ktorá pôsobila v štvrti Czerniakow. Samotná čata bola sformovaná už v roku 1943 a jej členovia nosili na rukáve osobitnú pásku so slovenskou trikolórou a slovenským znakom (na rozdiel od bielo-červenej pásky ostatných príslušníkov AK).

Vyznamenania
------------

* Order Virtuti Militari (V. triedy)
* Krzyż Oficerski Orderu Odrodzenia Polski
* Krzyż Walecznych – czterokrotnie
* Krzyż Partyzancki
* Krzyż Zasługi - dwukrotnie
* Krzyż Armii Krajowej
* Warszawski Krzyż Powstańczy
* Rad Ľudovíta Štúra II. triedy – 2007, in memoriam

Externé odkazy
--------------

* w.sme.sk/c/3465398/Prezident-udeloval-vyznamenania.html
**Miroslav Kudzia** (\* 1962, Vranov nad Topľou) je slovenský maliar. Tvorí najmä krajinárske olejomaľby, ale aj abstrakcie.

Po počiatočných váhaniach a živelnosti dospel Miroslav Kudzia k novej tvorivej vitalite. Nadobudnuté tvorivé a životné skúsenosti, hľadanie vlastného umeleckého výrazu, vybojovaný vnútorný zápas o vlastné tvorivé smerovanie, posúvajú jeho tvorbu do nových výtvarných kvalít súčasnej slovenskej moderny. Opúšťa zaužívané realistické výtvarné postupy a transformuje ich do znakov symbolov a svojských štýlových maniér. Miroslav KudziaStále viac sa primkýna ku kompozícii farieb a tvarov, priestorovým spolupôsobeniam a aktívnej farebnosti. Fascinuje ho podmorský či hudobný svet, ktorý mu poskytuje obrovskú škálu pocitov i predstáv Prežívania, pocity, či vízie odhaľujú životné či duchovné kritéria tvorcu, ktorý intenzívnejšie využíva kolorit farieb a stále voľnejší je aj jeho maliarský rukopis. Tak vznikli doposiaľ neukončené cykly večnej reprodukcie života a smrti, viery a slobody a ďalšie, ktoré majú v jeho tvorbe svoj životopis - začiatok a pokračovanie, nie však zavŕšenie - koniec. Fascinuje ho podmorský či hudobný svet, ktorý mu poskytuje obrovskú škálu pocitov i predstáv, teda nekonečné možnosti pre postmodernistické či abstraktné subjektívne výtvarné stvárnenie. V jeho postmodernistickej či abstraktno - asociatívnej forme stvárnenia sa zobrazovaný objekt "roztápa" vo výrazných gradáciách dominantnej farebnosti tvarov. Akási svojrázna "rozdvojenosť" expresívneho stvárnenia pocitov, vnemov, predstáv či vízií asociuje s nekonečnosťou a neohraničenosťou času a priestoru ľudskej existencie. Kudziova tvorba je tvorivým rozmýšľaním o cene nekonečnosti života/večnosť/, iluzórnosti šťastia, vrtkavosti osudu, dobra a zla, víťazstiev a pádov, harmónie a disharmónie, svetla a temnoty, konfliktnosti a rozporuplnosti súčasnej ľudskej existencie. K tejto utajenej symbolike filozofických pojmov nachádza potrebnú obrazotvornú lexiku vo sfére postmoderny či abstrakcie. Autor dospieva k stále výraznejšej subjektivizácii videnia a tvorby, experimentovaniu s tvarom a farbou, dynamickému striedaniu farebných plôch, vlastnému pochopeniu vnútornej podstaty obrazu, čo naznačuje, že sa zbavuje vplyvu výtvarných vzorov slovenského i svetového výtvarného umenia.

Taký je Miroslav Kudzia v čase, keď uplynulo dvadsať rokov od prvej prezentácie jeho výtvarnej tvorby. Aj s odstupom rokov maliar zvádza tvorivý zápas o svoje ďalšie smerovanie, ktoré je, rovnako ako ľudské poznanie, nekonečné. V tomto smerovaní ešte ani zďaleka nepovedal posledné slovo.
**Astrálne cestovanie** je (podľa Lobsanga Rampu) odloženie fyzického obalu spirituálnejšou časťou tela, vznesenie sa do iných dimenzií a na konci svojej *striebornej šnúry* navštívenie inej časti sveta.

Strieborná šnúra je zväzok vyžarujúcej energie, ktorá je schopná predĺžiť sa do nekonečna. Nie je to hmotné vlákno, ako sval alebo tepna či kus povrázka, ale je to sám život, je to energia prepájajúca fyzické telo s telom astrálnym.

Človek má rad tiel. Predbežne nás zaujíma len telo fyzické a stupeň naň bezprostredne nadväzujúci - astrálne telo. Môžeme si predstaviť, že keď sme v inej dimenzii, môžeme prechádzať stenami alebo prepadávať podlahami, pričom však môžeme prechádzať stenami a prepadávať podlahami iba odlišnej hustoty. V astrálnom stave veci tohto každodenného sveta nie sú pre nás nijakou prekážkou. Domové dvere nezadržia človeka vnútri alebo vonku. Ale aj v astrálnom svete sa vyskytujú dvere a steny, ktoré sú pre nás, keď sa v astráli pohybujeme, pevné a tvoriace zábranu, rovnako tak, ako sú dvere a steny na tejto Zemi prekážkou pre fyzické telo.

Možnosti
--------

Jedna z možností sa nám naskytne hneď po prebudení, najlepšie nesamovoľnom, kedy ešte napoly spíme. Stačí sa snažiť niečo spraviť, napr. ísť do kúpeľne. Naše telo vtedy zostane ležať, ale nám sa zdá ako keby sme skutočne do kúpeľne išli.

Externé odkazy
--------------

* FILIT – zdroj, z ktorého pôvodne čerpal tento článok.
Checkpoint Charlie v roku 1977, pohľad z americkej strany
**Checkpoint Charlie** bol hraničný priechod v Berlíne, patril k najznámejším priechodom rozdeleného Berlína. Checkpoint Charlie sa nachádzal na križovatke ulíc Friedrichstraße a Kochstraße a spájal americký a sovietsky sektor mesta. 

*Checkpoint* (doslova „bod kontroly") z angličtiny znamená hraničný priechod. Jeho označenie *Charlie* pochádza z hláskovacej tabuľky NATO a označuje tretie písmeno abecedy C (*Checkpoint Alpha* ako A bol priechod na diaľnicu v mestečku Helmstedt, *Checkpoint Bravo* ako B bol priechod na rovnakej diaľnici v Dreilinden pri Berlíne). 

Sovietske tanky čelia americkým v 1961
Checkpoint Charlie je známy aj vďaka obrázkom z októbra 1961, keď pri povstaní v NDR na priechode stáli oproti sebe tanky americkej a sovietskej armády. Priechod bol tiež zvečnený v špionážnych filmoch a knihách.

Opätovné vybudovanie
--------------------

Značka oznamujúca "Opúšťate americký sektor"
Checkpoint Charlie v roku 2004
Po zjednotení Berlína boli všetky súčasti priechodu v rámci modernizácie mesta odstránené a zničené – jeho existenciu pripomínalo iba múzeum Dom na Checkpoint Charlie (nem. Haus am Checkpoint Charlie). 13. augusta 2000, na výročie stavby Berlínskeho múra, bol znova postavený podľa pôvodných plánov a fotografií.

Pozri aj
--------

* Berlín – rozdelené mesto
* Berlínsky múr

Iné projekty
------------

Commons
* Spolupracuj na Commons Commons ponúka multimediálne súbory na tému **Checkpoint Charlie**

*Tento článok je čiastočný alebo úplný preklad článku Checkpoint Charlie na českej Wikipédii.*
**Konstal 14N** je typ električky vyrobenej poľským podnikom Konstal v troch prototypoch v rokoch 1963 a 1967. Išlo o električku odvodenú zo štandardného vozňa Konstal 13N prevádzkovaného vo Varšave. Konstal 14N mal byť zjednodušenou verziou určenou pre ďalšie poľské mestá.

Konštrukcia
-----------

14N vychádza zo svojho predchodcu, električky Konstal 13N, a je ďalším členom typového radu električiek zodpovedajúcich česko-slovenskej električke Tatra T1. To znamená, že ide o jednosmerný jednočlánkový motorový električkový vozeň s dvoma dvojnápravovými podvozkami a podlahou v jednej úrovni. Všetky dvojkolesia sú poháňané jednosmernými elektromotormi. Na pravej strane vozovej skrine má troje skladacie elektricky poháňané dvere. Oproti električkám 13N bolo využité priame štartovanie elektromotorov. Napájacie napätie činí pre výzbroj 600 V jednosmerného prúdu. Prúd je z trolejového vedenia odoberaný pantografom.

Prototypové motorové vozne sa vyznačovali niekoľkými konštrukčnými riešeniami. Prvý prototyp z roku 1963 nemohol byť prevádzkovaný v súprave s inou električkou, zatiaľ čo druhý prototyp z roku 1967 bol už vybavený zásuvkami mnohočlenného riadenia. Okrem motorových električiek v roku 1967 bol vyrobený prototyp vlečného vozňa typu 14ND.

Dodávky a prevádzka
-------------------

| Súčasný štát | Mesto | Stránka | Typ | Roky dodávok | Počet vozňov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Poľsko Poľsko | katovická aglomerácia | stránka | 14N | 1963, 1967 | 2 | 129, 140 | prototypy, po roku 1969 bol vozeň ev. č. 140 rekonštruovaný na typ 13NS |  |
| 14ND | 1967 | 1 | 141 | prototyp, po roku 1969 bol vozeň rekonštruovaný na typ 13NSD |

Prvý prototyp 14N bol dodaný do katovickej aglomerácie, kde dostal ev. č. 129. Bol vyradený z prevádzky v roku 1971 alebo v roku 1975 a zošrotovaný. Druhý prototyp a vlečný vozeň boli aj dodané do katovickej aglomerácie. Motorový vozeň 14N dostal číslo 140 a vlečný číslo 141. Vzhľadom k rôznym problémom (brzdy vlečného vozňa, elektrická výzbroj) boli prototypy 14N a 14ND rekonštruované na typy 13NS resp. 13NSD, a to nasadením elektrickej výzbroje s odporovou stýkačovou reguláciou.

Referencie
----------

1. ↑   Dopravní databáze a fotogalerie - Phototrans.eu. *phototrans.pl*. Dostupné online [cit. 2020-04-21].
2. ↑   WPK » Baza taboru. *tabor.wpk.katowice.pl*. Dostupné online [cit. 2020-04-21].
3. ↑   Prywatna Strona Miłośnika Komunikacji Miejskiej i Szynowej - Powrót wagonu 13N na Śląsk. *www.psmkms.krakow.pl*. Dostupné online [cit. 2020-04-21].

Zdroj
-----

*Tento článok je čiastočný alebo úplný preklad článku Konstal 14N na českej Wikipédii.*

| * z
* d
* u
Električky vyrábané spoločnosťou Konstal |
| --- |
| Štandardné | 
* N
* ND
* 2N
* 2ND
* 4N
* 4ND
* 5N
* 5ND
* 13N
* 14N
* 105N
* 105NW
* 805N
* 105Na
* 105NaW
* 805Na
* 105N2k/2000
* 106N
* 106Na
* 111N

 |
| Kĺbové | 
* WPK
* PN
* 2PN
* 15N
* 102N
* 102NW
* 802N
* 102Na
* 102NaW
* 803N

 |
| Kĺbové nízkopodlažné | 
* 112N
* 114Na
* 116N
* 116Na
* 100
* X-04

 |
Chazzán Aswán
**Chazzán Aswán** (iné názvy: **Sadd Aswán**, slovenské názvy: **Aswánska/Asuánska priehrada, Aswánska/Asuánska nízka priehrada, stará Aswánska/Asuánska priehrada**, ak sa myslí priehradná nádrž, tak sa slovo priehrada môže nahradiť slovom **priehradná nádrž**) je priehrada (a príslušná priehradná nádrž) v Egypte 5 km južne od mesta Aswán pri prvom katarakte Nílu.

Briti začali výstavbu prvej priehrady v roku 1899 a dokončili ju v roku 1902. Bola 1 900 m dlhá a 54 m vysoká. Čoskoro začala byť neadekvátna, a výška bola zvýšená v dvoch fázach, 1907-1912 a 1929-1933. Priehrada v roku 1946 takmer pretiekla, čo bolo motiváciou pre stavbou susednej novej Aswánskej priehrady.

V roku 1960 bola nainštalovaním turbín s výkonom 592 MW započatá výroba elektrickej energie.

Pozri aj
--------

* As-Sadd al-Álí

Iné projekty
------------

Commons
* Spolupracuj na Commons Commons ponúka multimediálne súbory na tému **Chazzán Aswán**

Súradnice: 24°02′05″S 32°52′09″V﻿ / ﻿24,034584°S 32,869291°V﻿ / 24.034584; 32.869291
**Konstantinos Paparrigopulos** (gr. Κωνσταντίνος Παπαρρηγόπουλος, \* 1815, Konštantínopol  –  † 1891, Atény), bol grécky spisovateľ a historik. Považuje sa za *otca modernej gréckej historiografie* a aj preto je označovaný ako novodobý Herodotos.[chýba zdroj]

Život
-----

Narodil sa ako syn bankára a významného predstaviteľa gréckej komunity. Jeho rodičia pochádzali z Peloponézu, z mesta Vytina. Študoval v Odese, ktorá mala v tom období významnú grécku komunitu. V štúdiu pokračoval na gréckom ostrove Ejina a v Nemecku a vo Francúzsku. V roku 1851 sa stal profesorom histórie na Národnej kapodistriasovej univerzite v Aténach.

Diela
-----

Paparrigopulos zanechal mnoho významných diel. Ako prvý moderný grécky spisovateľ podrobne spísal dejiny gréckeho národa od staroveku až po súčasnosť. Rovnako ako prvý reagoval na tvrdenia nemeckého historika Falmerayera, že moderní obyvatelia Peloponézu nie sú potomkovia antických Grékov, ale Slovanov, ktorí sem prišli v 6 stor. a mali zničiť pôvodné obyvateľstvo. Paparrigopulos tvrdil, že nie je možné, aby Slovania pôvodné obyvateľstvo vyhubili, pretože tak to žiaden z barbarských národov nerobil; argumentoval odvádzaním Slovanov z Grécka byzantskou mocou a jeho znovuosídlením Grékmi a zachovaním pôvodného osídlenia. Jeho teóriu významne podporila až v 21. stor. DNA analýza obyvateľov Grécka, kde sa zistilo že slovanský vplyv na miestnu populáciu nebol veľký. Ako prvý podrobne skúmal novogrécky folklór, kde zistil mnohé kultúrne tradície spojené s antickými koreňmi. Tiež tvrdil, že byzantská kultúra hrala veľmi významnú úlohu v gréckych dejinách a že je základom kresťanskej-novogréckej identity.

* *História peloponézskeho polostrova v stredoveku* (Ιστορία της χερσονήσου του Μωρέως κατα τον μεσαίωνα)
* *O osídľovaní Peloponézu slovanskými kmeňmi* (Περὶ τῆς ἐποικήσεως σλαβικῶν τινῶν φυλῶν εἰς τὴν Πελοπόννησον)
* *Posledné obdobie gréckej slobody* (Το τελευταίον έτος της ελληνικής ελευθερίας)
* *História Gréckeho národa od starovekých čias až po súčasnosť* (Ιστορία του Ελληνικού Έθνους απο των αρχαιοτάτων χρόνων μεχρι των νεοτέρων)
* *Prehľad celej histórie* (Εγχειρίδιον Γενικής Ιστορίας)

Autoritné údaje: * BnF: 14524787s
* GND: 118901745
* ISNI: 0000 0001 2095 6825
* LCCN: n86030389
* VIAF: 18020576
* WorldCat: lccn-n86030389
**Micubiši J8M *Šúsui*** (jap. 三菱 J8M 秋水 ~ Ostrý meč) bol prototyp raketového stíhacieho lietadla Japonského cisárskeho námorného letectva.

Ku koncu druhej svetovej vojny zakúpili Japonci od Tretej ríše licenčnú výrobu typu Messerschmitt Me 163. Zásielka, ktorá bola dopravovaná námornou cestou do Japonska, však bola v dôsledku námornej blokády Spojencov stratená. Zostalo len niekoľko kusov raketových motorov a príručka na obsluhu lietadla. Aj s takými podkladmi dokázali japonskí konštruktéri postaviť prototyp raketového lietadla J8M *Šúsui* počas jedného roka a pripraviť ho ku skúškam v júli 1945. Skúšky prototypov však neprebiehali dobre a hneď prvé lietadlo bolo zničené. Vojna teda skončila skôr, než sa stíhačky podarilo doviesť k bojovej použiteľnosti. Celkovo bolo vyrobených 7 prototypov.

Technické údaje
---------------

* Osádka: 1
* Motor: Toko-Ro.25 (raketový)
* Rozpätie: 9,5 m
* Dĺžka: 6,05 m
* Výška: 2,7 m
* Plocha krídel: 17,73 m²
* Vzletová hmotnosť: 3 885 kg
* Maximálna rýchlosť: 900 km / h (vypočítaná)
* Dostup: 12 000 m
* Výzbroj: 2 kanóny kalibru 30 mm

Zdroj
-----

*Tento článok je čiastočný alebo úplný preklad článku Micubiši J8M na českej Wikipédii.*

  


| * z
* d
* u
 Lietadlá Japonského cisárskeho námorného letectva počas druhej svetovej vojny |
| --- |
| Stíhacie lietadlá | 
* A4N
* A5M
* A6M
* A6M2-N
* A7M
* J1N
* J2M
* J5N
* N1K

 |
| Bombardovacie a torpédové lietadlá | 
* B5M
* B5N
* B6N
* B7A
* D1A
* D3A
* D4Y
* G3M
* G4M
* G5N
* G8N
* M6A
* P1Y

 |
| Prieskumné a spojovacie lietadlá | 
* C3N
* C5M
* C6N
* E8N
* E11A
* E13A
* E14Y
* E15K
* E16A
* F1M
* H5Y
* H6K
* H8K
* H9A
* Q1W

 |
| Transportné lietadlá | 
* L2D
* L3Y

 |
| Iné typy | 
* Baika
* MXY5
* MXY-7

 |
| Experimentálne lietadlá a prototypy | 
* J7W
* J8M
* Kikka
* R2Y

 |
| Označenie japonských vojenských lietadiel **·** Lietadlá Japonskej cisárskej armády počas druhej svetovej vojny |
**Necoro** je animálny robot japonskej spoločnosti Omron v tvare mačky.

Necoro je dostupná v dvoch farbách, hnedej a sivej. Napriek tomu, že ide o zvieratko, dokáže rozprávať. Hlavnou úlohou tohto robota nie je zábvať, je to medicínsky komunikátor. Prostredníctvom neho môžu zdravotníci monitorovať stav pacienta a v prípade naliehavej situácie poradiť a pomôcť pri akýchkoľvek zdravotných problémoch. 
 Robot obsahuje 15 motorčekov, ktoré zabezpečujú mimoriadne prirodzené pohyby, aj keď robot nedokáže chodiť. Pohybuje sa iba na mieste, akoby chcel stále sedieť. Okrem toho má zabudované množstvo senzorov tlaku, zvuku, obrazu, senzory umožňujúce určovať polohu atď. takže môže dobre reagovať na zmenu prostredia. Dokáže si vysvetliť aj význam pohybov ľudí, ktorí sú okolo neho a dokonca vyjadrovať aj hnev, ak sa k Necoro niekto správa agresívne. Ako každá mačka, aj Necoro spokojne pradie, ak ju niekto hladká. Pamätá si hlas svojho majiteľa a vlastné meno, takže dokáže reagovať, ak na ňu majiteľ zavolá. Má vlastný biologický rytmus. V noci zvykne spať, ale ak je to nutné, prispôsobí sa rytmu majiteľa. Má hmotnosť 1,6 kilogramu a povrch je tvorený akrylovou umelou srsťou. Pracuje na akumulátory, ktoré vydržia robota napájať jeden a pol hodiny. Potom je nutné batérie zhruba dve hodiny nabíjať.
 Necoro stojí v Japonsku 185 000 jenov, čo je v prepočte asi 55000 korún.
**Saurornithoides** bol rod malého dravého dinosaura (teropóda) z čeľade Troodontidae, ktorý žil v období vrchnej kriedy (asi pred 79 miliónmi rokov) na území dnešného Mongolska. Jediný druh tohto rodu je **Saurornithoides mongoliensis**.

Lebka pri pohľade sprava, zdola a zhora
Chodidlo holotypu
Tento ľahko stavaný dravec, merajúci 2 až 3 m na dĺžku s hmotnosťou 23 až 54 kg, disponoval pomerne dlhými prednými a zadnými končatinami, pretiahnutou hlavou, splošteným rypákom a ostrými zubami. Saurornithoides tiež disponoval relatívne veľkým mozgom, podľa čoho možno usúdiť, že mal vynikajúci zrak a sluch a že bol veľmi inteligentný, ako jeho severoamerický bratranec Troodon. Na lebke mal veľké očné jamky, ktoré mu umožňovali trojrozmerný výhľad a preto je veľmi pravdepodobné, že lovil aj za súmraku, pričom hlavný zdroj jeho potravy tvorila menšia korisť ako sú malé cicavce alebo plazy. Rovnako ako ostatné troodonty, mal veľký kosákovitý pazúr na druhom prste zadných končatín.

Jediný exemplár tohto teropóda bol nájdený v mongolskom súvrství Djadochta, expedíciou pod vedením Roya Chapmana Andrewsa. Počas tejto expedície, sa paleontológom podarilo objaviť aj pozostatky Velociraptora, Protoceratopsa a Oviraptora. Saurornithoides bol pomenovaný paleontológom Osbornom v roku 1924 ako *S. mongoliensis*. V roku 1974 bol tomuto rodu pridelený ďalší druh, *S. junior*, ale v roku 2009 bol re-klasifikovaný novonájdenému mäsožravému dinosaurovi rodu Zanabazar.

Referencie
----------

1. ↑  OSBORN, H.F.. Three New Theropoda, Protoceratops Zone, Central Mongolia. *American Museum Novitates*, November 1924, roč. 144, s. 12.
2. ↑  NORELL, Mark A. MAKOVICKY, Peter J.; BEVER, Gabe S.; BALANOFF, Amy M.; CLARK, James M.; BARSBOLD, Rinchen a ROWE, Timothy A Review of the Mongolian Cretaceous Dinosaur Saurornithoides (Troodontidae: Theropoda). *American Museum Novitates*, 2009, roč. 3654, s. 63.

* Fantastic Facts About Dinosaurs ISBN 0-7525-3166-2.
* Lessem, Don *Dinosaurs A to Z.* Page 170, 2003. ISBN 0-439-16591-1.
Laurázia a Gondwana pred 200 miliónmi rokov
**Laurázia** je názov dvoch hypotetických prapevnín severnej pologule. Zvyčajne sa ňou myslí mezozoická Laurázia.

Prvá Laurázia, tzv. Protolaurázia, bola prapevnina, ktorá vznikla po rozpade Rodínie (asi 800 mil. rokov pred Kr.) 

Táto Proto-Laurázia sa rozpadla, ale čoskoro sa spojila s južnými úlomkami Rodínie, teda s východnou a západnou Gondwanou, čím vznikla prapevnina Pannotia, ktorá existovala cca od 600 do 540 miliónov rokov pred Kr. (teda do začiatku kambria). Túto súčasť Rodínie už nazývame Laurázia. V nasledujúcom období sa z Laurázie oddelilo niekoľko častí (takže sa svojim spôsobom rozpadla). Neskôr, už ako súčasť Pangey, pred asi 250 miliónmi rokov došlo k opätovnému zjednoteniu Laurázie (hovoríme o tzv. mezozoickej Laurázii). Zahŕňala Severnú Ameriku, Európu (tzv. Severoatlantický kontinent) a Áziu. Lauráziu z juhu omývalo more Tethys. Pri rozpade Pangey pred asi 150 miliónmi rokov sa Laurázia rozpadla na kontinenty Laurentia a Eurázia.

Pozri aj
--------

* Gondwana
* Pangea


|  |  |
| --- | --- |
| Portal | Portál vedy o Zemi |

Pohyb kontinentov

| Milióny rokov dozadu |  |  |  | 1100 – 750 |  |  |  |  |  | 600 – 550 |  |  |  |  |  | – 200 |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |  |  |  | ↗ | Arábia |
|  |  |  |  |  |  |  |  |  |  |  |  |  |  |  |  |  |  |  |  |  |  |  | ↗ | Madagaskar |
|  |  |  |  |  |  |  |  |  |  |  |  |  |  |  |  |  |  |  |  |  |  |  | ↗ | India |
|  |  |  |  |  | ↗ | Kongo |  | ↓ |  |  |  |  |  |  |  |  |  |  |  |  | ↗ | Afrika | → | Afrika |
|  |  |  |  |  | ↗ | Patagónia |  | ↓ |  |  | ↗ | Sibír |  |  |  | ↓ |  |  | ↗ | Atlantika | → | Južná Amerika |  |  |
| Atlantika | ↘ |  | ↗ | Západná Arábia |  | ↓ |  |  | ↗ | Baltika | ↘ |  |  |  |  |  |  | ↗ | Austrália |  |  |
| Ur | → | Rodinia | → | Východná Gondwana | → | Protogondwana | → | Pannotia | → | Laurentia | → | Euramerika(Laurussia) | → | Pangea | → | Gondwana | → | Antarktída | → | Antarktída |  |  |
| Arktída | → | Nena | ↗ |  | ↘ | Západná Gondwana | → | Protolaurázia | ↗ |  | ↘ | Gondwana | ↗ |  | ↘ | Laurázia | → | Laurentia | → | Severná Amerika |  |  |
| Baltika | ↗ |  |  |  | ↘ | Baltika | ↗ |  |  |  |  |  | ↓ | Avalónia |  |  |  |  | ↘ | Eurázia |  |  |  |  |
|  |  |  |  |  | ↘ | Laurentia | ↗ |  |  |  |  |  | ↓ | Severná Čína |  |  |  |  |  |  |  |  |  |  |
|  |  |  |  |  | ↘ | Sibír | ↗ |  |  |  |  |  | ↓ | Južná Čína |  |  |  |  |  |  |  |  |  |  |
| **Oceány** |  |  |  | Mirovia |  |  |  |  |  |  |  |  |  | Prototethys, Paleotethys |  | Panthalassa |  | Tethys |  |  |  |  |  |  |

* vodorovné a šikmé šípky - rozdelenie a spojenie
* zvislé šípky - postupné pripájanie a oddeľovanie
**Májovci** bola výrazná literárna skupina českých básnikov a prozaikov druhej polovice 19. storočia, ktorá nadväzovala na odkaz Karla Hynka Máchu, Karla Havlíčka Borovského a Karla Jaromíra Erbena.

Po páde Metternichovho absolutizmu (revolučný rok 1848) sa na scéne objavila mladá generácia, ktorá sa zaoberala problematikou mestského života a súčasných sociálnych problémov. Nastáva kultúrna a spoločenská obroda. Zažívajú dobu porevolučných rokov Bachovského absolutizmu a dočasné potlačenie snáh obrodencov o lepšie postavenie českého národa v rámci Rakúsko-Uhorska.

Roku 1858 bol vydaný almanach *Máj*, ktorý sa stal ústredným spájajúcim dielom skupiny. Májovci sa vo svojej tvorbe primárne snažili zachytiť skutočnosť, tak ako ju v okolitom svete videli, a to aj s jej negatívnymi črtami. Odkazovali sa nielen na českú kultúru, ale inšpirovali sa aj smermi európskej tvorby (kozmopoliti). Neobracali sa len do českej histórie, ale kládli dôraz na súčasný okolitý svet, čo sa prejavilo aj v častej publicistickej tvorbe. Vďaka ich práci došlo k povzneseniu českej literatúry na európsku úroveň.

Boli založené spolky Hlahol, Sokol, Umělecká beseda, vychádzajú noviny a časopisy: Národní listy, Čas, Lumír, Květy a i. Vychádza Ottův slovník naučný, je realizovaná Tylova myšlienka – Národného divadla.

Významní predstavitelia májovcov
--------------------------------

* Jan Neruda
* Vítězslav Hálek
* Karolina Světlá
* Jakub Arbes
* Adolf Heyduk

Pozri aj
--------

* Lumírovci
* Ruchovci

Zdroj
-----

*Tento článok je čiastočný alebo úplný preklad článku Májovci na českej Wikipédii.*
Ritter Pásmán
**Ritter Pásmán** je opera, ktorú skomponoval Johann Strauss ml. Premiéra sa konala 1. januára 1892 v Hofoper (dnes Wiener Staatsoper). Libreto napísal Ludwig von Dóczy podľa epickej balady maďarského básnika Jánosa Aranya.

Johann Strauss sa dlhší čas pokúšal presadiť v dvornej opere. Predtým v nej síce uviedli operetu Cigánsky barón (ktorý sa svojím hudobným bohatstvom veľmi blíži k opere), ale tentoraz od neho chceli nejakú novinku. Strauss sa teda rozhodol napísať operu. Dóczyho libreto bolo však pre operu nevhodné a Strauss ani po dlhej námahe naň nedokázal skomponovať nijako výraznú hudbu, navyše v nej pomiešal príliš veľa hudobných štýlov. Výsledkom bol najväčší debakel v autorovom živote, keď jeho opera dosiahla iba 8 repríz.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Kráľ sa inkognito potuluje po svojej krajine a zapáči sa mu manželka rytiera Pásmána, od ktorej lsťou vyláka bozk na čelo. Urazený rytier sa ide sťažovať na kráľovský dvor, netušiac, že neznámy cudzinec bol sám kráľ. Kráľovský šašo vydávajúc sa za kráľa rozhodne, že rytier má právo pobozkať manželku toho, kto sa proti nemu previnil. Kráľovná k nemu pristúpi dobrovoľne. Uvidí to kráľ a chce rytiera potrestať za jeho trúfalosť. Ibaže kráľovná aj dvorania sa vyjadria, že išlo len o spravodlivosť.